**PROCES- VERBAL**

Incheiat azi 21.11.2024 cu ocazia Ședinței Exrtraordinare a Consiliului Local Bârna la convocarea primarului cu următoarea

**ORDINE DE ZI**

1. **Proiect de hotărâre privind aprobarea modificarii Organigramei și Statului de Funcții a Primăriei Bârna și înființarea cabinetului primarului cu 2 posturi.**
2. **Proiect de hotărâre privind aprobarea rectificării bugetului local pe anul 2024.**
3. **Proiect de hotărâre privind aprobarea îndreptării erori materiale din HCL 33 /2022 privind taxa pentru utilizarea drumurilor comunale .**
4. **Proiect de Hotărâre privind aprobarea Regulamentului și normele de aplicare la HCL cu taxa pentru utilizarea drumurilor comunale.**
5. **Proiect de hotărâre privind aprobarea rezilierii Contractului de închiriere încheiat între Comuna Bârna și SC NICOLIȚĂ SRL pentru magazinul sătesc din localitatea Jurești.**
6. **Proiect de hotărâre privind rezilierea Contractului de închiriere pășune încheiat între Comuna Bârna și Mihali Sergiu din Jurești și aprobarea încheieri Contractului de închiriere între Comuna Bârna și Mihali Nița.**
7. **Proiect de hotărâre privind apartenența la domeniul privat și întabularea defintivă a următoarelor imobile în vederea derulării proiectului de Anghel Saligny : CF 401631 S=6147 mp, CF 401708 S=3412 mp, CF 401710 S=799 mp, CF 401679 S=475 mp .**
8. **Proiect de hotărâre privind aprobarea rectificării anexei 1 la HCL NR.33 din 25.05.2024 privind proiectul pe Anghel Saligny-apă canal.**
9. **Proiect de hotărâre privind aprobarea rectificării anexei 1 la HCL 32 din 24.05.2024 privind proiectul pe Anghel Saligny – modernizare străzi.**
10. **Diverse .**

**La ședință au participat fizic 8 din cei 9 consilieri, iar d-nu Pecora Dumitru a fost contactat prin mijloace electronice.**

**Președinte de ședință a fost tot d-nu Crîșciu Cristian-Petru.**

 **D-nu președinte de ședință dă citire Ordinii de zi din convocator și o supune la vot , fiind votată în unanimitate.**

 **La punctul 1 de pe Ordinea de zi privind modificarea Organigramei și Statului de Funcțiuni al primăriei Bârna prin înființarea cabinetului primarului cu postul de Consilier personal și un post de administrator public. S-a prezentat raportul compartimentului de resort cu nr.4299 din data de 21.11.2024 al secretarului General al primăriei Bârna prin care propune modificarea Organigramei cu înființarea cabinetului primarului cu postul de consilier personal, deasemenea înființarea postului de conducere de administrator public, iar organigrama se va suplimenta cu cele 2 posturi ocupate de Șoferi de pe microbuze, toate aceste modificări sunt prevăzute în** - **prevederile art.XI din OUG 63/2020 privind modificarea și completarea L,273/2006 privind finanțele publice locale și stabilirea unor măsuri financiare,**

 **- prevederile art. 5 li.hh, art.158 . art.546 lit .k art.84, art.129 alin.(14), art.244, art.543 și art.630 din OUG nr. 57/2019 privind Codul administrativ**;

 **S-a supus la vot proiectul de hotărâre fiind votat cu 6 voturi pentru , unul împotrivă d-nu Ușciuc Andrei-Adrian iar d-nii consilieri Todoroni Adrian-Petru și d-nu Crîșciu Cristian-Petru, s-au abținut.**

 **La punctul 2 de pe Ordinea de zi privind rectificarea bugetului local al comunei Bârna, d-nu primar a prezentat raportul compartimentului de resort cu nr.4292 din data de 21.11.2024 întocmit de d-na Bejinar Cristina-Elena prin care propune rectificarea bugetului local în urma sumei de 1.200,00 mii lei primită prin H.G.1389/07.11.2024**

**S-a supus la vot și s-a aprobat cu 8 voturi pentru și 1 împotrivă d-nu Ușciuc Andrei-Adrian care susține că nu este de acord cu plata primei de instalare pentru cadrele didactice , următoarea rectificare a bugetului local**  varianta VIII pe ANUL 2024 , trim. IV după cum urmează;

**La partea de venituri:**

1. Sume defalcate din TVA pentru echilibrarea bugetelor locale (11.02.06)**1.200,00 mii lei.**

**La partea de cheltuieli:**

*Cap 51.02 Autorități publice și acțiuni externe / 51.02.01.03 Autorități executive – Bunuri și servicii* ***titl. 20 = 98,90 mii lei.***

*Cap 65.02 Învățământ / 65.02.04.01 Învățământ secundar inferior – Bunuri și servicii* ***titl. 20 = 12,00 mii lei.***

*Cap 65.02 Învățământ / 65.02.50 Alte cheltuieli în domeniul învățământului – Asistență socială* ***titl. 57 = 3,10 mii lei.***

*Cap 67.02 Cultura, recreere și religie / 67.02.03.07 Cămine culturale – Bunuri și servicii* ***titl. 20 = 5,00 mii lei.***

*Cap 67.02 Cultura, recreere și religie / 67.02.50 Alte servicii în domeniile culturii, recreerii și religiei – Alte cheltuieli* ***titl. 59 = 300,00 mii lei.***

*Cap 68.02 Asigurări și asistență socială / 68.02.05.02 Asistență socială în caz de invaliditate* ***titl. 10 = 2,00 mii lei.***

*Cap 68.02 Asigurări și asistență socială / 68.02.05.02 Asistență socială în caz de invaliditate* ***titl. 57 = 46,00 mii lei.***

*Cap 70.02 Locuințe, servicii și dezvoltare publică / 70.02.05.01 Alimentare cu apă* ***titl. 20 =110,00 mii lei.***

*Cap 87.02 Alte acțiuni economice / 87.02.50 Alte acțiuni economice – Cheltuieli de capital* ***titl.70 = 623,00 mii lei,*** *din care:*

1. -REALIZARE SISTEM DE MONITORIZARE ȘI SUPRAVEGHERE VIDEO ÎN COMUNA BÂRNA, JUDEȚ TIMIȘ. (PNRR/2022/C10/I1.2, Runda 1 aferent Componentei C10 – Fondul local) cap 870250-710130 = **28,00 mii lei.**

2. -REALIZAREA TRANSPORTULUI PUBLIC ELECTRIC ÎN COMUNA BÂRNA ȘI ZONA PERIURBANĂ A MUNICIPIULUI LUGOJ. (PNRR/2022/C10 - I.1.1, aferent Componentei C10 – Fondul local) cap 870250-710102 = **270,00 mii lei.**

3. -STAȚIE DE REÎNCĂRCARE AUTOVEHICULE ELECTRICE ÎN UAT BÂRNA, JUDEȚUL TIMIȘ. ( Programul Național de Redresare și Reziliență, Componenta C10 – Fondul local) cap 870250-710130 = **25,00 mii lei.**

4. -ACHIZIȚIE BULDOEXCAVATOR PENTRU DOTAREA SERVICIULUI VOLUNTAR PENTRU SITUAȚII DE URGENȚĂ AL COMUNEI BÂRNA. (Măsura 6/6B Servicii de bază și reinoirea teritoriului GAL) cap 870250-710102 = **300,00 mii lei.**

 La punctul 3 de pe Ordinea de zi privind îndreptarea erori materiale din HCL 33/2022 privind aprobarea taxei pentru utilizarea drumurilor comunale

s-a prezentat raportul compartimentului de resort întomcit de Secretarul general prin care propune îndreptarea acestei erori din tabel de la poziția cu autorizația pe un an de zile pentru autivehicolele cu masă maximă autorizată peste 32 de tone unde greșit s-a trecut 1600 lei corect fiind 16000 lei.

 S-a supus la vot proiectul de hotărâre fiind votat în unanimitate de voturi.

 La punctul 4 de pe Ordinea de zi privind aprobarea regulamentului și normele de aplicare cu taxa pentru utilizarea drumurilor comunale, s-a prezentat raportul compartimentului de resort întocmit de d-na Cristescu Nicoleta - referent cu atribuții de Inspector Fiscal la primăria Bârna împreună cu proiectul regulamentului, d-nu primar explică că nu poate pune în aplicare hotărârea cu taxe de drum fără regulament. S-a supus la vot proiectul de hotărâre fiind votat în unanimitate de voturi.

 La punctul 5 de pe Ordinea de zi privind rezilierea Contractului de închiriere pentru spațiul comercial din localitatea Jurești , s-a prezentat raportul compartimentului de resort cu nr.4297 din data de 21.11.2024 al d-nei Cristescu Nicoleta , împreună cu cererea reprezentantei firmei SC NICOLIȚĂ SRL.

 S-a supus la vot proiectul de hotărâre fiind votat în unanimitate de voturi.

 La punctual 6 de pe Ordinea de zi privind rezilierea contractului de închiriere pășune încheiat între Comuna Bârna și Mihali Ilie- Sergiu cu domiciliu în Comuna Bârna, satul Jurești nr. 46 , s-a prezentat cererea d-lui Mihali Ilie- Sergiu prin care solicită rezilierea și încheierea unui nou contract cu mama sa Mihali Nița , împreună raportul compartimentului de resort întocmit de d-na Timiș Viorica agent agricol . S-a supus la vot proiectul de hotărâre fiind votat în unanimitate de voturi.

 La punctul 7 de pe Ordinea de zi privind apartenența la domeniul privat și întabularea definitivă a 4 imobile unde se va derula proiectul pe Anghel Saligny , s-a prezentat raportul cu nr.4294 din data de 21.11.2024 întocmit de d-na Irinescu Florinela , s-a supus la vot și s-a aprobat în unanimitate de voturi următoarele : - apartenența la domeniul privat al Comunei Bârna și întabularea definitivă a următoarelor imobile: **CF 401631 S=6147 mp, CF 401708 S=3412 mp, CF 401710 S=799 mp, CF 401679 S=475 mp**

 La punctul 8 de pe Ordinea de zi privind aprobarea rectificării anexei 1 la HCL NR.33 din 25.05.2024 privind proiectul pe Anghel Saligny-apă canal, s-a prezentat raportul întocmit de d-na Irinescu Florinela prin care propune cele relatate mai sus în vederea derularii proiectului pe Anghel Saligny.

 S-a supus la vot proiectul de hotărâre fiind votat în unanimitate de voturi.

 La punctul 9 de pe Ordinea de zi aprobarea rectificării anexei 1 la HCL 32 din 24.05.2024 privind proiectul pe Anghel Saligny – modernizare străzi, s-a prezentat Raportul cu nr.4296 din data de 21.11.2024 întocmit de d-na Irinescu Florinela prin care propune cele relatate mai sus. S-a supus la vot proiectul de hotărâre fiind votat în unanimitate.

 In continuare s-a trecut la diverse:

 D-nu Balintoni Petru-Nelu solicită amenajarea căii de acces la trecerea la terenurile agricole spre localitatea Jurești.

 D-nu Longa Ioan face propuneri de modificarea stație de microbuz în localitatea Pogănești, iar microbuzul școlar după copii de gradinița să vină mai târziu, curățarea șanțurilor de pe marginea drumului spre localitatea Pogănești , o țeavă la locul numnit Sârbu Pogănești.

D-nu Consilier Ușciuc Adrian propune amplasarea de piatră pe marginea drumului Bârna-Pogănești , o țeavă la locul de trecere spre localitateas Serpești.

 D-nu Pandurescu Gheorghe solicită o mașină de piatră la cimitir Botinești, de luat măsuri pentru curățat capătul holdelor de către deținătorii terenurilor din Ornită pentru că se înfundă șanturile.

 D-nu Crîșciu Cristian propune luare de măsuri pentru capace la canalizare

 D-nu primar Ignatoni Ovidiu Nicolae a prezentat la fiecare proiect de pe Ordinea de zip e lângă rapoartele compartimentelor de resor referate de aprobare.

 Nemaifiind alte probleme ședința s-a încheiat în această ședință s-au adoptat.

**Președinte de Ședință Contrasemnează**

**CRÎȘCIU CRISTIAN-PETRU Secretar**

 **Toma Livia**